سوئد-ده قیدا محصول‌لاری اوچون پلاستیک ایستکان‌لارین و قابلارین ساتیشینی قاداغان ائتمک ایستییرلر.
کراللیغین اطراف موحیط ناظیری ایسابلا لاوین بیلدیریب کی، سوئد حکومتی قیدا محصول‌لاری اوچون پلاستیک ایستکان‌لارین و قابلارین قاداغان ائدیلمه‌سی حاقیندا مسئله‌نی نظردن کئچیرمک ایستییر. اونون سؤزلرینه گؤره، بو، آوروپا بیرلیگی-نین بیردفعه‌لیک پلاستیک قاب‌لار باره‌ده دستورالعمل لرینه موناسیبتده ایره‌لییه دوغرو آتیلمیش داها بیر آددیم‌دیر.
قاداغایا دایر لاییحه حاکم سوسیال-دموکرات پارتیسی و یاشیل‌لار پارتیسی طرفیندن ایشلنیب حاضرلانیر و آرتیق مرکز پارتیسی و لیبرال پارتی ایله راضیلاشما الده اولونوب. حاضردا قاداغانین ایقتیصادیاتا تأثیری موضوع سوندا حکومت آراشدیرماسی آپاریلیر.
آوروپا پارلامئنتی اؤتن ایلین سونوندا چوبوق، چنگال-بیچاق، بوشقاب کیمی پلاستیک محصولاتین 2021-جی ایله قدر قاداغان ائدیلمه‌سینه سس وئریب. لاکین سوئد داها ایره‌لی گئتمک و اطراف موحیطه زیان ووران باشقا پلاستیک محصول‌لارین، او جمله‌دن ایستکان‌لارین و پلاستیک قابلارین ایستیفاده‌سینی محدودلاش‌دیرماق ایستییر.
ایسابلا لاوین دئییب: "بیز هامیمیز باشا دوشوروک کی، طبیعی شرایطده یوزلرله ایل قالیب چورومه‌ین ماتئریالین جمعی بیر دفعه ایستیفاده اولونوب توللانماسی قبول ائدیلمز حال‌دیر. بیز یئنی دایانیق‌لی سیستم تاپمالیییق". اونون سؤزلرینه گؤره، پلاستیک اشیالار کاغیذ کیمی آلتئرناتیو ماتئریال ایله عوض لنه اوزلنه بیلر.
